Rasman: VAR tizimi YChLning 1/8 finalidan boshlab qo‘llanadi

UEFA tashkiloti VAR (hakamning videotakrorlar bo‘yicha yordamchi tizimi)ning Yevropa Chempionlar Ligasining 2018/19-yilgi mavsumidanoq amalga tatbiq etilishini e’lon qildi.

UEFA ijroqo‘mi esa 3-dekabr, dushanba tongida Dublindagi yig‘ilish vaqtida VAR tizimining 2019-yil fevralida boshlanadigan YChLning 1/8 finalida amalga kiritilishi borasida qaror qabul qildi. Hozirda Chempionlar Ligasining guruh bosqichi yakuniga yetib qoldi (1 tur qoldi guruh bosqichi yakuniga).
Bundan tashqari VAR endilikda Yevropa Ligasining 2019-yilgi finali, Millatlar Ligasining 2019-yilgi finali va yoshlar o‘rtasidagi Yevro—2019 musobaqasining final bosqichida ham qo‘llaniladigan bo‘ldi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!
Kanalga qo‘shilish uchun: @Daryo_sport